CELEX: 62017CN0090
Language: fi
Date: 2017-02-21 00:00:00
Title: Asia C-90/17: Ennakkoratkaisupyyntö, jonka Tribunal Arbitral Tributário (Centro de Arbitragem Administrativa, CAAD) (Portugali) on esittänyt 21.2.2017 – Turbogás – Produtora Energética SA v. Autoridade Tributária e Aduaneira

8.5.2017   
            
            
               FI
            
            
               Euroopan unionin virallinen lehti
            
            
               C 144/31
            
         Ennakkoratkaisupyyntö, jonka Tribunal Arbitral Tributário (Centro de Arbitragem Administrativa, CAAD) (Portugali) on esittänyt 21.2.2017 – Turbogás – Produtora Energética SA v. Autoridade Tributária e Aduaneira
   (Asia C-90/17)
   (2017/C 144/40)
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal Arbitral Tributário (Centro de Arbitragem Administrativa, CAAD)
   
      Pääasian asianosaiset
   
   
      Hakija: Turbogás – Produtora Energética SA
   
      Vastapuoli: Autoridade Tributária e Aduaneira
   
      Ennakkoratkaisukysymykset
   
   
               1)
            
            
               Onko direktiivin 2003/96/EY (1) 21 artiklan 5 kohdan kolmannessa alakohdassa tarkoitettujen sähköä omaan käyttöön tuottavien yksiköiden oltava pieniä sähköntuottajia, jotta niitä pidettäisiin jakelijoina ja verotettaisiin 21 artiklan 5 kohdan ensimmäisen alakohdan mukaisesti, minkä seurauksena muut sähköä omaan käyttöön tuottavat yksiköt (jotka eivät ole pieniä sähköntuottajia) jäävät kyseisen jakelijan määritelmän ulkopuolelle, vai onko jakelijoina ja 21 artiklan 5 kohdan ensimmäisessä alakohdassa tarkoitettuina verovelvollisina pidettävä kaikkia sähköä omaan käyttöön tuottavia yksiköitä (riippumatta sähköntuotannon mittakaavasta sekä siitä, onko se pääasiallista vai sivutoimista liiketoimintaa), jolloin niille ei myönnetä pieninä sähköntuottajina 21 artiklan 5 kohdan kolmannen alakohdan toisen virkkeen mukaista verovapautusta?
            
         
               2)
            
            
               Voidaanko nyt käsiteltävän asian kohteena olevan kaltaista suurta sähköntuotantoyksikköä, jonka tuottama ja kansalliseen sähköverkkoon myymä sähkö vastaa noin 9:ää prosenttia maan sähkönkulutuksesta, pitää direktiivin 2003/96/EY 21 artiklan 5 kohdassa tarkoitettuna sähköä omaan käyttöön tuottavana yksikkönä, kun se käyttää uuden sähkön tuottamiseen osana tuotantoprosessiaan ainoastaan pienen osan itse tuottamastaan sähköstä?
            
         
      (1)  Energiatuotteiden ja sähkön verotusta koskevan yhteisön kehyksen uudistamisesta 27.10.2003 annettu neuvoston direktiivi 2003/96/EY (EUVL 2003, L 283, s. 51).